ՀԱՇՎԵՏՎՈՒԹՅՈՒՆ
2026թ. օգոստոսի 17-ից օգոստոսի 20-ը ներառյալ
Վրաստանում
գործուղման արդյունքների մասին
 

1. Անունը, ազգանունը. 
Վարդան Ճաղարյան
2. Զբաղեցրած պաշտոնը. 
Սննդամթերքի անվտանգության վարչության գլխավոր տեսուչ
3. Գործուղման վայրը և ժամկետները. 
Վրաստան (Թբիլիսի) «ՍԻՖՈՒԴ ԳՐՈՒՊ» սահմանափակ պատասխանատվությամբ ընկերություն  - 2026 թ. օգոստոսի 17-ից օգոստոսի 20-ը:
4. Հրավիրող կողմը.
5. Գործուղման նպատակը.
	Վրաստան (Թբիլիսի) «ՍԻՖՈՒԴ ԳՐՈՒՊ» սահմանափակ պատասխանատվությամբ ընկերությունում ռուսական կողմի հետ համատեղ իրականացվող վերահսկողությանը մասնակցելու նպատակով:
6.  Քննարկման թեմաները.
Իրականացվել է վերահսկողություն «ՍԻՖՈՒԴ ԳՐՈՒՊ» սահմանափակ պատասխանատվությամբ ընկերությունում ռուսական կողմի հետ համատեղ համաձայն Եվրասիական տնտեսական միության հանձնաժողովի կողմից 2014 թվականի հոկտեմբերի 09-ի N 94 որոշման պահանջների։
7. Հանդիպումները, ելույթները, բարձրացված կամ քննարկված հարցերը.
Այցելություններ`
«ՍԻՖՈՒԴ ԳՐՈՒՊ» սահմանափակ պատասխանատվությամբ ընկերություն․
8. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը ֆինանսավորման աղբյուրը. 
Աշխատանքային խմբի կողմից հայտնաբերված անհամապատասխանությունները՝
  1․ Արդյունավետ հետագծելիության համակարգ բացակայում է։ Պատրաստի արտադրանքի մակնշման նմուշով («Սառեցված սննդային ձկնամթերք», արտադրության ամսաթիվ՝ 12.06.2026, խմբաքանակի համար՝ 12062026/AN) հետագծելիության ստուգման ընթացքում հնարավոր չի եղել պարզել այն հումքը, որից պատրաստվել է առաքվող խմբաքանակը։
   2․ Ստուգման ընթացքում պարզվել է, որ ձեռնարկությունում իրականացվել է հումքի (կենդանի ձկան) վերամշակում, որը ստացվել է առանց անասնաբուժական ուղեկցող փաստաթղթի։ Սա վկայում է այն մասին, որ ձկան առաքումն իրականացվել է առանց Վրաստանի Հանրապետության անասնաբուժական ծառայության վերահսկողության։
  3․ Ձեռնարկությունում կենդանի ձկան ընդունման ժամանակ անասնաբուժասանիտարական փորձաքննություն չի իրականացվում։
  4․ Ձեռնարկությունում մուտք գործող ձկան՝ տեխնիկական կանոնակարգի պահանջներին համապատասխան, մակաբույծների առկայության վերաբերյալ հետազոտություններ չեն իրականացվում։
Հումքի մուտքային վերահսկողությունը սահմանափակվում է միայն այն ջրի ջերմաստիճանի ստուգմամբ, որում ձուկը մատակարարվում է։
  5․ Ձեռնարկությունում չեն պահպանվում HACCP-ի սկզբունքների վրա հիմնված ընթացակարգերը, որոնք ապահովում են հումքի և պատրաստի արտադրանքի արդյունավետ հետագծելիության համակարգ։ HACCP համակարգը չի ներառում Ռուսաստանի Դաշնության և ԵԱՏՄ-ի պահանջները։ Չի ներկայացվել HACCP աշխատանքային խմբի նիստի արձանագրությունը՝ կապված ռուսական կողմի կողմից ձեռնարկության արտադրանքում ՄԱՖԱնՄՔ-ի (ՄԱՖԱնՄՔ՝ մեզոֆիլ աէրոբ և ֆակուլտատիվ անաէրոբ միկրոօրգանիզմների քանակ) հայտնաբերման արդյունքների հետ։
Բացի այդ, անմիջապես արտադրական տարածքներում կրիտիկական վերահսկման կետերը նշված չեն։
  6․ Չեն ներկայացվել ձեռնարկության մասնագետների՝ ԵԱՏՄ տեխնիկական կանոնակարգերի պահանջների և նորմերի վերաբերյալ ուսուցում անցնելու փաստը հաստատող փաստաթղթեր։
  7․ Ձեռնարկության տարածք մուտք գործելիս ավտոտրանսպորտային միջոցների լվացման և ախտահանման համար նախատեսված հարթակ չկա։
  8․ Ձեռնարկության տարածքը գտնվում է անբավարար վիճակում, առկա են կողմնակի առարկաներ (աղբ, չօգտագործվող սարքավորումներ և այլն)։
  9․ Արտադրական տարածքի հատակագիծը չի բացառում պատրաստի արտադրանքի և հումքի փոխհատվող հոսքերը։
  10․ Արտադրական տարածքում բացակայում են օդի պարամետրերը չափելու սարքերը։
  11․ Ստուգման ընթացքում պարզվել է, որ Ռուսաստանի Դաշնություն առաքվող պատրաստի արտադրանքը հետազոտվում է ցուցանիշների սահմանափակ ցանկով։ Պատրաստի ձկնամթերքի լաբորատոր հետազոտությունների իրականացումը միայն չորս մանրէաբանական ցուցանիշներով (ՄԱՖԱնՄՔ, կոլիմորֆ բակտերիաներ, S. aureus, Salmonella) բավարար չէ արտադրանքի պահանջներին համապատասխանությունը հաստատելու համար, քանի որ այն չի ներառում՝
- պարտադիր մակաբուծաբանական ցուցանիշները,
- քիմիկատատոքսիկոլոգիական ցուցանիշները, այդ թվում՝ անասնաբուժական դեղամիջոցների մնացորդները և այլն,
- մանրէաբանական նորմերով սահմանված ախտածին միկրոօրգանիզմների ամբողջական ցանկը։
  12․Ձեռնարկությունում գլազուրապատման համար օգտագործվում է ընկղմման մեթոդը, սակայն չի ապահովվում գլազուրապատման լուծույթի պարբերական փոխարինումը՝ բակտերիալ աղտոտվածության նվազեցման նպատակով։
  13․ Պիտակի վրա նշված չէ ձկան զանգվածը՝ առանց գլազուրի։

9. Առաջարկությունները, դրանց ընթացք տալու վերաբերյալ առաջարկները` եղանակը, ձևը, ժամկետները, պատասխանատուները, ակնկալվող արդյունքները.
	 Եվրասիական տնտեսական միության հանձնաժողովի կողմից 2014 թվականի հոկտեմբերի 09-ի N 94 որոշման պահանջների համաձայն։


Գործուղվող՝  Վարդան Ճաղարյան         					

     (ստորագրությունը, ամսաթիվը)

